1. ปัจจัยความเสี่ยงที่สำคัญ

ความเสี่ยงของการขาดทุนและหนี้สิน

ในฐานะที่บริษัทฯ เป็นเจ้าของและผู้ประกอบการเดินเรือขนส่งสินค้าระหว่างประเทศในน่านน้ำสากล
ความเสี่ยงที่เกิดจากการทำธุรกิจนี้ก็คือหายนะทางน้ำ ความแปรปรวนของสภาพสิ่งแวดล้อม
ความสูญหาย หรือเสียหายของสินค้าและทรัพย์สินต่างๆ
และการสะดุดหยุดลงของธุรกิจอันเกิดมาจากเครื่องยนต์กลไกขัดข้อง ความผิดพลาดของเจ้าหน้าที่
การเคลื่อนไหวทางการเมืองในประเทศต่างๆ การหยุดงานประท้วงของคนงาน
ความแปรปรวนของสภาพดินฟ้าอากาศ
การสูญเสียรายได้ในช่วงการหยุดเดินเรือและความเสี่ยงจากเหตุการณ์
ที่เกิดขึ้นโดยฉับพลันและการเกิดเหตุต่างๆ
สิ่งเหล่านี้มีส่วนในการเพิ่มค่าใช้จ่ายหรือการสูญเสียรายได้ อย่างไรก็ตาม
บริษัทฯได้ประกันความเสี่ยงดังกล่าวไว้แล้วกับสถาบันประกันภัยสากลที่มีความเชี่ยวชาญในเรื่องการให้การประกันภัยกับเจ้าของเรือและผู้ประกอบการเดินเรือในน่านน้ำสากลแล้ว

วัฎจักรของอุตสาหกรรมเดินเรือทะเล

อุตสาหกรรมและตลาดการเดินเรือขนส่งสินค้าทางทะเลอยู่ขึ้นลงเป็นวัฏจักร
มีภาวะแปรผันในเรื่องของ การทำกำไร มูลค่าเรือและอัตราค่าระวาง
ภาวะผันแปรเหล่านี้มาจากความเปลี่ยนแปลงในอุปสงค์และอุปทานของ กำลังกองเรือ บริษัทฯ
ในฐานะที่เป็นส่วนหนึ่งของอุตสาหกรรมการเดินเรือระหว่างประเทศอยู่ด้วยก็ต้องตกอยู่ใน
ธรรมชาติของวัฎจักรนี้ อย่างไรก็ตาม บริษัทฯ เชื่อมั่นว่าการที่บริษัทฯ มีการตลาดเฉพาะกลุ่ม คือ
อยู่ในกลุ่มเรือ เอนกประสงค์ขนาดเล็ก ที่ซึ่งมีปัจจัยพื้นฐานที่เป็นบวก คือมีอุปสงค์มากกว่าอุปทาน
มีแผนสำรองในช่วงภาวะ ตกต่ำของวัฎจักรธรรมชาติของธุรกิจ

ความขึ้นต่อภาวะการเติบโตของเศรษฐกิจ

อุปสงค์ของธุรกิจของบริษัทฯ นั้นเกิดจากปริมาณของสินค้าที่เรือของบริษัทฯ
จะถูกว่าจ้างให้ทำการขนส่ง
การก่อเกิดของอุปสงค์นี้ขึ้นอยู่กับการค้าโลกและการเจริญเติบโตของเศรษฐกิจ
ภาวะถดถอยของความเจริญเติบโต ของเศรษฐกิจและการค้าซึ่งทำให้เกิดอุปสงค์เรือที่ลดลง
อย่างไรก็ตาม บริษัทฯ จำเป็นต้องกล่าวไว้ ณ ที่นี้อีกครั้งว่า บริษัทฯ
ได้รับการปกป้องอย่างสมเหตุสมผลต่อภาวะเสี่ยงนี้ด้วยการประกอบธุรกิจอย่างรอบคอบในตลาดเรือเอนก
ประสงค์ ขนาดเล็กซึ่งก็มีส่วนได้เปรียบของมันอยู่

-   สิ่งแวดล้อมและกฏระเบียบอื่นๆ

การดำเนินธุรกิจของบริษัทฯ
ขึ้นอยู่กับการขยายตัวและการเปลี่ยนแปลงของกฏหมายป้องกันสิ่งแวดล้อม และกฏระเบียบอื่นๆ
การที่ต้องดำเนินการให้เป็นไปตามกฏหมายเหล่านี้อาจจะทำให้เกิดความเสี่ยงต่อค่าใช้จ่าย
จำนวนมาก รวมถึงค่าใช้จ่ายในการปรับเปลี่ยนเรือหรือเปลี่ยนระเบียบปฏิบัติในการเดินเรือ
อย่างไรก็ตาม บริษัทฯ
ระมัดระวังในประเด็นเหล่านี้เสมอมาและได้บำรุงรักษาเรือให้เป็นไปตามมาตราฐานความปลอดภัยและมาตราฐานทางเทคนิคตลอดมา

ความเสี่ยงจากอัตราแลกเปลี่ยน

รายได้และค่าใช้จ่ายส่วนใหญ่ของบริษัทฯเป็นเงินสกุลดอลล่าร์สหรัฐ อีกทั้ง
สินทรัพย์ถาวรส่วนใหญ่ของบริษัทคือ เรือเดินทะเลก็มีพื้นฐานเป็นดอลล่าร์สหรัฐ
เนื่องจากเรือเดินทะเลมีตลาดการซื้อขายสากลที่เป็นเงินสกุลดอลล่าร์สหรัฐ ดังนั้น บริษัทฯ
จึงมีความเสี่ยงจากอัตราแลกเปลี่ยนเงินตราต่างประเทศจากหนี้สินของบริษัทฯที่อยู่ในรูปสกุลเงินตราต่างประเทศอื่นที่มิใช่ดอลล่าร์สหรัฐ
ณ วันที่ 31 ธันวาคม 2543 บริษัทฯมีหนี้สินสกุลเงินบาทจำนวน 2,689.18 ล้านบาท
หรือประมาณร้อยละ 44.06 ของยอดหนี้สินของบริษัทฯ
มูลค่าเทียบเท่าเป็นดอลล่าร์สหรัฐของหนี้สินเหล่านี้อาจเพิ่มขึ้นหรือลดลงซึ่งเป็นผลมาจากการเปลี่ยนแปลงของอัตราแลกเปลี่ยนเงินบาทเทียบกับดอลล่าร์สหรัฐ
บริษัทรับรู้และระมัดระวังความเสี่ยงนี้อย่างนี้ โดยมีความเห็นว่าในสถานะการณ์ปัจจุบัน
ความเสี่ยงจากการเสียหายนี้จะมีน้อยมาก ดังนั้น บริษัทจึงยังไม่ดำเนินการคุมความเสี่ยง
อย่างไรก็ตาม
บริษัทได้ตรวจตราความเคลื่อนไหวของอัตราแลกเปลี่ยนอย่างสมำ่เสมอและมีแผนงานที่จะครอบคลุมความเสี่ยงโดยเครื่องมือทางการเงินและเวลาที่เหมาะสม

ความเสี่ยงของการลดลงในสัดส่วนการถือหุ้น (ของผู้ถือหุ้น)

เนื่องจากการปรับโครงสร้างหนี้ บริษัทฯ ได้ออกหุ้นกู้แปลงสภาพชนิดไถ่ถอนได้ (“หุ้นกู้”) โดย
ภายใต้ข้อกำหนดและเงื่อนไขของหุ้นกู้ดังกล่าว
กำหนดให้หุ้นกู้สามารถถูกไถ่ถอนได้ตามทางเลือกของบริษัทฯ ภายใน 30 เดือน คือภายในวันที่ 16
มกราคม 2545 ในราคาส่วนลดที่แตกต่างกันจากราคาหน้าตั๋วของ หุ้นกู้
ซึ่งการไถ่คืนหุ้นกู้นี้เป็นทางเลือกของบริษัทฯ มิได้เป็นภาระผูกพันของบริษัท
ถ้าหุ้นกู้ดังกล่าวไม่ถูกไถ่ถอนโดยบริษัทฯ ภายในระยะเวลาที่กำหนด
หุ้นกู้ก็จะถูกแปลงสภาพไปเป็นหุ้นทุนของบริษัทฯ ในราคา ร้อยละ 95
ของราคาปิดของตลาดเฉลี่ยของหุ้นทุนของบริษัทฯ ในเดือนก่อนการแปลงสภาพ
การไถ่ถอนหุ้นกู้สามารถทำได้โดยใช้แหล่งเงินทุนตามที่ระบุไว้ในเอกสารการปรับโครงสร้างหนี้
กล่าวคือถ้าบริษัทฯไม่สามารถหาแหล่งเงินทุนดังกล่าวมาเพื่อการไถ่ถอนหุ้นกู้ได้ ผู้ถือหุ้นเดิม (ณ
วันแปลงสภาพของหุ้นกู้)
จะมีความเสี่ยงจากการลดลงในสัดส่วนการถือหุ้นของบริษัทอันเนื่องมาจากการแปลงสภาพหุ้นกู้ดังกล่าว
ราคาตลาดของหุ้นทุนของบริษัทฯ และอัตราแลกเปลี่ยนเงินบาทต่อดอลล่าร์สหรัฐ (กรณี
หุ้นกู้แปลงสภาพชนิดไถ่ถอนได้สกุลดอลล่าร์สหรัฐ) ในเวลาที่มีการแปลงสภาพ เป็น 2
ปัจจัยที่จะบอกถึงการลดลงในสัดส่วนการถือหุ้น ซึ่งยังไม่สามารถประมาณค่าได้ในปัจจุบัน
จึงไม่สามารถบอกถึงความเป็นไปได้ของการลดลงในสัดส่วนของหุ้นซึ่งอาจเกิดขึ้นได้ในขณะนี้
อย่างไรก็ตามเพื่อเป็นการลดความเสี่ยงของการลดลงในสัดส่วนการถือหุ้น ของผู้ถือหุ้น
บริษัทฯได้พยายามที่จะหาเงินทุนเพื่อการไถ่ถอนหุ้นกู้ดังกล่าวแล้ว อย่างไรก็ตาม
บริษัทฯยังคงพยายามที่จะซื้อคืนหุ้นกู้ดังกล่าวคืนจากตลาดในราคาส่วนลดจากมูลค่าการไถ่คืนจากเงินทุนที่มีอยู่
และปราศจากเงื่อนไขตามสัญญาการปรับโครงสร้างหนี้
ซึ่งจะช่วยลดความเสี่ยงของการลดลงในสัดส่วนการถือหุ้นสำหรับผู้ถือหุ้นลงได้

-   ราคาน้ำมันที่เพิ่มขึ้นหรือลดลง

บริษัทได้ดำเนินธุรกิจขนส่งสินค้าทางเรือในลักษณะไม่ประจำเส้นทางจึงไม่มีความเสี่ยงต่อราคาน้ำมันที่เพิ่มขึ้นหรือลดลง เนื่องจากลักษณะบริการ(ดูรายละเอียดเพิ่มเติมหน้า 13)ที่เป็นการให้เช่าเรือ ผู้เช่าจะเป็นผู้รับผิดชอบค่าใช้จ่ายในเที่ยวการเดินเรือนั้นๆเองรวมถึงต้นทุนค่าน้ำมัน ซึ่งเสมือนกับการที่เราไปเช่ารถAvisที่ลูกค้าจะได้รับรถพร้อมกันน้ำมันเต็มถังและเมื่อส่งมอบรถคืนก็พร้อมน้ำมันที่เต็มด้วย ส่วนการเดินเรืออีกลักษณะหนึ่งที่ลูกค้าจะจ่ายค่าระวางเรือให้กับบริษัทเพื่อให้ขนส่งสินค้าจากที่ท่าเรือหนึ่งไปยังท่าเรือปลายทาง บริษัทก็จะคิดค่าระวางเรือที่มีการคำนวณต้นทุนค่าน้ำมันที่เป็นปัจจุบันกับลูกค้า ซึ่งจะแตกต่างจากผู้ประกอบการเดินเรือแบบประจำเส้นทางที่มีอัตราค่าระวางกำหนดไว้แน่นอน การที่จะปรับอัตราค่าระวางขึ้นไม่สามารถทำได้ทันทีต้องรอตามเวลาที่ถึงกำหนดการสอบทาน

(หมายเหตุ: หน้านี้มีการแก้ไขเพิ่มเติม เมื่อ วันที่ 26 กรกฎาคม 2544)